Lloyd Gaston Smith

Lloyd Gaston Smith (☆ 27 di mei 1891 na Normal, Illinois - † 9 di september 1958 na Media, Pennsylvania) tabata un halto funcionario Mericano di Lago Oil & Transport Company na Aruba. Komo director general y despues presidente-director di e refineria, el a hunga un papel central den e desaroyo di e industria petrolero y e transformacion economico di e isla durante e prome mita di siglo binti. Historia di Aruba, L. G. Smith

 Biografia 
Smith a nace na Normal, Illinois, na 1891. Den añanan 1920 el a gradua como pintor tecnico. El a cuminsa su carera den sector di transporte na Pullman, y despues a drenta servicio di Standard Oil Company of New Jersey (awendia conoci como ExxonMobil). 

Na 1924, Lago Oil & Transport Co. Ltd., un subsidiario di Esso, a funda un compania di transborde di petroleo na Aruba. Historia di Aruba, De Komst van de Lago Na 1927, Smith a bishita Aruba pa prome biaha cu e tarea di evalua e isla como luga pa un refineria di petroleo. El a diseña e refineria, cu construccion a cuminsá na 1928. Na 1933, e refineria tabata operacional y tabata e refineria di petroleo mas grandi na mundu na e momento. 

Simultaneo cu e refineria, a wordo construi barionan residencial segun e principio di segregacion racial vigente na e tempo. Lago Colony tabata destina pa personal Mericano, mientras Lago Heights y Esso Heights tabata pa e otro trahadonan. Amigoe di Curacao, Monument, 6 juni 1994 Wonders of Aruba, Seroe Colorado, a place of history and unique beauty

Dia 19 di october 1933, Smith a yega Aruba hunto cu su famia y a wordo nombra director-general di Lago. E tabata casa cu Nancy Smith, fundado di Women's Club of Aruba. Pa e director-general a wordo construi e villa La Casa Grande na Baby Beach.

Durante su mandato, Smith a traha estrechamente ku e gezaghebber di Aruba, y a hunga un rol importante den e desaroyo di infrastructura social, incluyendo un planta di electricidad, scolnan, un hospital, y un misa. Na 1938 a wordo condecora Cabayero den Orden di Oranje-Nassau. Aruba Today, Who was L.G. Smith?

 Segundo Guera Mundial 
Dia 16 di februari 1942, Aruba a wordo ataca door di e submarino Aleman U 156. Despues di a zink dos tanker petrolero, U 156 a sali na superficie cu e intencion di destrui e refineria. Sinembargo, e tripulacion a lubida di kita e seguro di e canon, loke a causa un explosion a frustra e atake. 

Smith a lanta durante di e atake, y a nota cu e tereno di e refineria tabata ilumina, loke por a facilita un atake aereo. Durante e anochi el a cuminsa tira piedra pa kibra e lampinan riba e pal'i lusnan, un accion cu a contribui na seguridad di e instalacion. Pa e acto aki el a ricibi e apodo The Flash. E mesun aña el a wordo promovi pa vicepresidente di Lago. 

Na 1944, Smith a bira presidente di Lago Oil & Transport Company.

 Ultimo añanan 
Na juli 1946, Smith a wordo promovi como Comandante den Orden di Oranje-Nassau, loke a convertie den e prome persona di Aruba cu a ricibi un grado aki. Te cu aña 2022 Smith y Dwight D. Eisenhower tabata e unico Mericanonan cu a wordo condecora comandante. Rotary Club Aruba, Lloyd Gaston Smith E mesun aña el a bandona Aruba pa bay traha na sede principal di Standard Oil.

Smith a fayece dia 9 di september 1958 na Media, Pennsylvania, na edad di 67 aña. Despues di su cremacion y cumpliendo cu su deseo, su shinishi a ser plama den lama Caribe entre San Nicolas, Aruba y Lago di Maracaibo.

Na su honor Gobierno di  teritorio insular di Aruba a dicidí di cambia nomber di e caya principal di Oranjestad pa L.G. Smith Boulevard, y a pidi permiso na e viuda pa pone un busto. Amigoe di Curacao, Lloyd Smith overleden, 11 september 1958 Amigoe di Curacao, Eilandbestuur wil Lloyd Smith eren, 12 september 1958 Na 2026, e caya aki a wordo renombrá Henny Eman Boulevard.Henny Eman Boulevard, Antilliaans Dagblad (7 di januari 2026)  

Category:Hende
Category:Aruba